Voolis
Voolis on gaasilise ja vedela agregaatolekuga ainete ühisnimetus. Nende ühine omadus on kindla kuju puudumisest tingitud voolavus. Füüsikaliselt on voolis aine, mis välise nihkepinge või jõu mõjul muudab pidevalt oma kuju, s.t voolab. Nihkeelastsusmoodul on võrdne nulliga, seetõttu ei avalda nad vastupanu põikjõule või väändemomendile. Voolava aine tähenduses on mõnikord kasutatud ka terminit „fluidum“ (ingl fluid), kuid sellel sõnal on ka muid tähendusi.